เปิดโผ 10 อันดับ! ของอัตราส่วนเงินปันผลตอบแทนสูงที่สุด
พฤติกรรมของดัชนีตลาดหลักทรัพย์ฯ ในช่วงที่ผ่านมาของเดือนมิถุนายน 2560 เคลื่อนไหวมี Upside จำกัดที่ 1,560-1,580 จุด เนื่องจากตลาดฯ ยังขาดปัจจัยหนุนที่ชัดเจน รวมถึงยังมีแรงเทขายออกมาจากฝั่งนักลงทุนต่างชาติอย่างต่อเนื่อง ทำให้ตลาดหุ้นยากแก่การลงทุนอยู่
25 มิ.ย. 2560

ตามสถิติทำให้นึกถึงบริษัทจดทะเบียนในตลาดหลักทรัพย์ฯ ที่เด่นพื้นฐานดีด้วยอัตราส่วนเงินปันผลตอบแทนสูง เพื่อเป็นแนวทางลงทุนในช่วงตลาดหุ้นไทยมีความเงียบเหงา และเก็บไว้ลงทุนช่วงระยะยาว ตามจุดประสงค์ความต้องการของนักลงทุน VI
ดังนั้น “ข่าวหุ้นธุรกิจ” กระบอกเสียงอิสระแห่งตลาดทุน ขอหยิบยกตัวอย่าง 10 อันดับ ผลตอบแทนจากเงินปันผลสูงที่สุด (Dividend Yield) (%) ปี 60 ตามข้อมูลของ SCBS Databook ซึ่งจัดอันดับเฉพาะหุ้นดัชนี SET100 เท่านั้น โดย (คำนวณจาก ณ วันที่ 31 พฤษภาคม 2560) มาให้นักลงทุนนำไปพิจารณาต่อการลงทุน
เนื่องจากมีบริษัทที่สร้างภาพพจน์ดีในเรื่องของอัตราส่วนเงินปันผลตอบแทนสูงสุด ได้แก่ อันดับ 1 ธนาคารเกียรตินาคิน จำกัด (มหาชน) หรือ KKP ให้อัตราส่วนเงินปันผลตอบแทน 7.20%, อันดับ 2 บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ให้อัตราส่วนเงินปันผลตอบแทน 7%, อันดับ 3 บริษัทแลนด์แอนด์เฮ้าส์ จำกัด (มหาชน) หรือ LH ให้อัตราส่วนเงินปันผลตอบแทน 6.80%
อันดับ 4 บริษัท โกลว์ พลังงาน จำกัด (มหาชน) หรือ GLOW ให้อัตราส่วนเงินปันผลตอบแทน 6.60%, อันดับ 5 บริษัท พฤกษา โฮลดิ้ง จำกัด (มหาชน) หรือ PSH ให้อัตราส่วนเงินปันผลตอบแทน 6.60%, อันดับ 6 บริษัท น้ำมันพืชไทย จำกัด (มหาชน) หรือ TVO ให้อัตราส่วนเงินปันผลตอบแทน 6.30%, อันดับ 7 บริษัท เอสพีซีจี จำกัด (มหาชน) หรือ SPCG ให้อัตราส่วนเงินปันผลตอบแทน 6%
อันดับ 8 บริษัท ทีทีดับบลิว จำกัด (มหาชน) หรือ TTW ให้อัตราส่วนเงินปันผลตอบแทน 6%, อันดับ 9 บริษัท ควอลิตี้เฮ้าส์ จำกัด (มหาชน) หรือ QH ให้อัตราส่วนเงินปันผลตอบแทน 6% และ อันดับ 10 บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ให้อัตราส่วนเงินปันผลตอบแทน  5.70%
หวังเป็นอย่างยิ่งว่า ตัวอย่างของบริษัทให้อัตราส่วนเงินปันผลตอบแทนเพื่อเป็นประโยชน์แด่นักลงทุน!!
 
เส้นทางนักลงทุน